રક્ષા મંત્રાલયના સુત્રોનું માનવામાં આવે તો આવતા બે વર્ષમાં ૫૦,૦૦૦ (પચાસ હજાર) સૈનિકો ઘટાડવાની શકયતા છે. જયારે ૨૦૨૨-૨૩ સુધીમાં વધુ ૧ લાખ સૈનિકો ઓછા કરાશે, ભારતીય સેના કેડર સમીક્ષા હેઠળ આમ કરી શકે છે. સેના મુખ્યાલયના એક ઉચ્ચ અધિકારીએ જણાવ્યું કે હમણાં જ સેનાધ્યક્ષે સેનાના પુર્નગઠન માટે ચાર સ્ટડી ગ્રુપ બનાવ્યા હતા. માનવામાં આવે છે આ ચારે સ્ટડી ગ્રુપ પોતાના રીપોર્ટ ટુંક સમયમાં સેનાધ્યક્ષને સોંપી દેશે. ત્યાર પછી ઓકટોબરમાં સેના કમાંડરોની બેઠકમાં આ રીપોર્ટ પર ચર્ચા થયા પછી રક્ષા મંત્રાલયને મંજુરી માટે મોકલી અપાશે.